
Capitolul I – Dispoziții generale
Art. 1 Prezentul regulament este elaborat în concordanță cu Legea 1/2011 cu completările și modificările ulterioare, cu Ordinul nr. 4183/2022 pentru aprobarea Regulamentului de organizare şi funcționare a unităților de învățământ preuniversitar și cu Regulamentul de organizare și funcționare al Școlii Gimnaziale Nr. 1 Șendreni.

Art. 2 Acest regulament este parte integrantă a Regulamentului de organizare și funcționare a Școlii Gimnaziale Nr. 1 Șendreni, constituindu-se ca anexă a acestuia.

Art. 3 Componența comisiei pentru curriculum este următoarea:
-PIP Gociu Monica– CM Învățători 
-Prof. Cristian Cezarina – CM Om și societate
-Prof. Ion Amalia– CM Matematicăși Științe
-Prof Botină Daniela–  CM Diriginți și învățători
-Prof. Beznea Liliana– CM CDȘ

Art. 4 Constituirea comisiei și stabilirea responsabilului și secretarului se realizează prin decizia directorului, în baza hotărârii consiliului de administrație al școlii.

Art. 5 (1) Ședințele comisiei se țin lunar sau de cate ori se consideră necesar de către director sau responsabilul de comisie.
(2) Prezența la ședințele comisiei este obligatorie; absența nemotivată de la mai mult de două ședințe atrage anularea deciziei de responsabil și excluderea din comisie.
(3) Anunțarea ședințelor se face pe baza de convocator.

Art. 6 În prima ședință, se vor stabili sarcinile specifice pentru ceilalți membri ai comisiei.





Capitolul II – Atribuții
Art. 7 Comisia pentru curriculum are următoarele atribuții:
a) asigură documentele curriculare oficiale (planuri-cadru, programe școlare, ghiduri metodologice, manual etc.);
b) asigură aplicarea planurilor-cadru de învățământ prin oferta curriculara a școlii;
c) se îngrijește de asigurarea bazei logistice pentru activitățile curriculare și extracurriculare;
d) asigură organizarea și desfășurarea evaluărilor naționale la clasa a II-a, a IV-a, a VI-a și a VIII-a, a examenelor de corigența și de încheiere corectă a situațiilor școlare;
e) aplică procedura de stabilire a CDȘ-opțional;
f) asigură fundamentarea dezvoltării locale de curriculum pe baza experienței, resurselor locale și a specificului comunitar;
g) participă la realizarea ofertei educaționale a școlii;
h) asigură consultarea și consilierea cadrelor didactice în domeniul curricular;
i) asigură coerența dintre curriculumul național și necesitățile locale;
j) asigură coordonarea dintre diferitele discipline și rezolvă conflictele din domeniul curricular dintre profesori și discipline în interesul elevului și al școlii;
k) monitorizează respectarea planurilor-cadru și programelor școlare; 
l) avizează schemele orare ale claselor.

Art. 8 Dosarul comisiei trebuie să cuprindă:
a) copie după decizia de numire a comisiei;
b) planurile-cadru și OM prin care sunt aprobate;
c) OM pentru programele școlare de pe care se lucrează în școală;
d) programele școlare pentru clasele primare și gimnaziale și precizările pentru educația preșcolară (în format digital);
e) schemele orare ale claselor;
f) centralizator CDȘ – disciplina opțional, la nivel de școală;
g) oferta pentru CDȘ- discipline opționale la nivel de școală;
h) chestionarele aplicate elevilor/părinților pentru disciplina opțional;
i) fișele de avizare a disciplinelor opționale (vizate de CA, director și inspectorul de specialitate);
j) programele școlare pentru disciplinele opționale;
k) suportul de curs pentru disciplinele opționale;
l) hotărârile Consiliului de administrație pentru aprobarea disciplinelor opționale, a programelor școlare și a suporturilor de curs pentru disciplina opțională;
m) chestionare privind satisfacția beneficiarilor privind CDȘ;
n) rezultate la evaluările la clasa a VIII-a;
o) planul managerial al comisiei;
p) programul de activități;
q) procese - verbale ale ședințelor comisiei;
r) adrese primite;
s) proceduri specifice.

Capitolul III – Mandatul comisiei
Art. 9 Mandatul comisiei este de un an.

Art. 10 Încetarea mandatului de membru al comisiei poate apărea în următoarele situații:
a) demisia din proprie inițiativă, condiționat fiind de aprobarea directorului; 
b) absența nemotivată de la cel mult două ședințe ale comisiei;
c) decesul.

[bookmark: _GoBack]Art. 11 Din momentul aprobării acestui regulament, acesta devine parte componentă a Regulamentului de organizare și funcționare al Școlii Gimnaziale Nr. 1 Șendreni și devine obligatoriu pentru toți membrii comisiei.
